**

# Materiál na rokovanie

**Hospodárskej a sociálnej rady SR**

# dňa 15.8.2016

**K bodu č. 1)**

**Stanovisko ZMOS k nelegislatívnemu všeobecnému materiálu Zapojenie Slovenskej republiky do Spoločného programovania EÚ v oblasti rozvojovej spolupráce**

**Všeobecne k návrhu**

Cieľom predkladaného materiálu je zabezpečiť priame finančné zapojenie Slovenskej republiky do Spoločného programovania v Keni a informovanie o stave Spoločného programovania EÚ v ďalších programových krajinách definovaných podľa Strednodobej stratégie rozvojovej spolupráce SR na roky 2014 - 2018 v Moldavsku a Afganistane.

Keňa je tradičný partnerom Slovenskej republiky v oblasti rozvojovej spolupráce, mimovládne organizácie pôsobia v tejto oblasti od polovice 90-tych rokov. Slovenská republika podporuje aj spoločné programovanie v Moldavsku, kde sa, zatiaľ zapája najmä do aktivít pre spoločné programovanie v rámci kapitol Životné prostredie a Miestna samospráva.

V Afganistane slovenské subjekty realizovali doteraz najmä projekty v oblasti školstva, zdravotníctva a posilňovania bezpečnosti krajiny.

Materiál nemá vplyv na rozpočet miestnej a regionálnej samosprávy.

**Pripomienky k návrhu:**

ZMOS k predloženému materiálu neuplatňuje žiadne zásadné pripomienky.

**Záver:**

ZMOS navrhuje, aby HSR SR zobrala návrh na vedomie.

**Michal Sýkora**

**predseda**